मदरसा पैरा टीचर्स ने भी नियमित करने की मांग उठाई
बांसवाड़ा| मदरसाशिक्षा सहयोगी संघ ने मुख्यमंत्री के नाम कलेक्टर के नाम ज्ञापन देकर मदरसा पैरा टीचर्स को भी विद्यालय सहायक और प्रबोधक भर्ती की वरीयता सूची जारी कर नियमित करने, तृतीय श्रेणी शिक्षकों के समान वेतन देने, छह चरण के मदरसा पैराटीचर्स का मानदेय सीधे संबंधित मदरसा पैराटीचर्स के खाते में डलवाने की मांग की। मदरसा पैराटीचर्स ने जल्द ये सभी मांगें नहीं मानने पर उग्र आंदोलन की चेतावनी दी है। ज्ञापन देने वालों में जिलाध्यक्ष मोहम्मद रफीक जमान, मोहम्मद यूनुस, हसीनुद्दीन सेद, सलामुद्दीन शेख , नदीम खान, कादर जिलानी, आदिल, अब्दुल वहाब, मुदस्सर शामिल रहे।
hin_Deva hin_Deva